בשבוע האחרון מנסים שוטרי היחידה המרכזית ירושלים לפענח מה קרה לאם ובת משכונת שועפאט שעקבותיהן נעלמו. לפי שעה, במשטרה מעריכים כי סנאא סונוקרוט בת ה-50 ובתה סוזאן בת ה-18 נרצחו והועלמו בבור בסמוך לירושלים בידי אחד מבני משפחתן.



בני המשפחה פנו למשטרה על מנת למצוא את השתיים, וחוקרי תחנת שועפאט מצאו לנכון לעצור גם את בני המשפחה עצמם, בהם אחיה של סוזאן. עם זאת, למשטרה אין עדיין קצה חוט שיכול להביא למציאתן של השתיים.



גורמים מספרים כי הנחת העבודה כי השתיים "שוכבות בבור ואי אפשר לדעת מה קרה להן". עם זאת, מבהירים כי גם כיוון החקירה לפיו אחד מבני המשפחה חטף אותן ומחביא אותן לא נשלל.



עוד ידיעות בוואלה! NEWS:

דיווח בבלגיה: המחבל הנמלט משדה התעופה נעצר בבריסל

"מאיזה גג תקפצי?": דוח תלונות נגד השופטים חושף התנהגות קשה בבית המשפט

אורח מפתיע: ראש ממשלת דנמרק יבלה את חופשת החג בישראל